CELEX: 32020D0675
Language: sk
Date: 2020-05-15 00:00:00
Title: Vykonávacie rozhodnutie Komisie (EÚ) 2020/675 z 15. mája 2020 o navrhovanej európskej iniciatíve občanov s názvom „Sloboda zdieľania“ [oznámené pod číslom C(2020) 3191] (Iba anglické znenie je autentické)

20.5.2020   
               
               
                  SK
               
               
                  Úradný vestník Európskej únie
               
               
                  L 158/5
               
            
         VYKONÁVACIE ROZHODNUTIE KOMISIE (EÚ) 2020/675
         z 15. mája 2020
         o navrhovanej európskej iniciatíve občanov s názvom „Sloboda zdieľania“
         
            
               [oznámené pod číslom C(2020) 3191]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/788 zo 17. apríla 2019 o európskej iniciatíve občanov (1), a najmä na jeho článok 6,
         keďže:
         
                     (1)
                  
                  
                     Ciele navrhovanej európskej iniciatívy občanov s názvom „Sloboda zdieľania“ sú: „Legalizovať zdieľanie – prostredníctvom digitálnych sietí na osobné použitie a neziskové účely – súborov obsahujúcich diela a ďalší materiál chránený autorským právom, právami súvisiacimi s autorským právom a databázovým právom sui generis, aby sa dosiahla rovnováha medzi právami autorov a iných nositeľov práv a všeobecným právom na vedu a kultúru.“
                  
               
                     (2)
                  
                  
                     V prílohe sa uvádzajú ďalšie informácie o predmete, cieľoch a kontexte navrhovanej iniciatívy občanov. Iniciatíva požaduje najmä zmenu pravidiel EÚ pre digitálne platformy zdieľania obsahu, pričom odkazuje konkrétne na smernicu Európskeho parlamentu a Rady (EÚ) 2019/790 (2). Navrhované zmeny by pozostávali z prijatia „právneho aktu, ktorým by sa upustilo od autorského práva, od práv súvisiacich s autorským právom a od databázového práva sui generis, pokiaľ ide o súbory zdieľané fyzickými osobami prostredníctvom digitálnych sietí na osobné použitie a neziskové účely.“ Cieľom tejto iniciatívy je umožniť občanom „zdieľať súbory priamo prostredníctvom peer-to-peer sietí a tak získať prístup k vede a kultúre bez toho, aby podliehali kontrolám a profilovaniu“.
                  
               
                     (3)
                  
                  
                     Zmluva o Európskej únii (ZEÚ) posilňuje občianstvo Únie a ďalej zlepšuje demokratické fungovanie Únie okrem iného tým, že stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.
                  
               
                     (4)
                  
                  
                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.
                  
               
                     (5)
                  
                  
                     Navrhovaná iniciatíva žiada zmenu pravidiel EÚ pre digitálne platformy zdieľania obsahu, pričom odkazuje konkrétne na smernicu Európskeho parlamentu a Rady (EÚ) 2019/790 o autorskom práve a právach súvisiacich s autorským právom na digitálnom jednotnom trhu, ktorá vychádza z článku 53 ods. 1 a z článkov 62 a 114 Zmluvy o fungovaní Európskej únie (ZFEÚ).
                  
               
                     (6)
                  
                  
                     Právne akty Únie na účely vykonávania zmlúv sa môžu prijímať na koordináciu ustanovení zákonov, iných právnych predpisov a správnych opatrení v členských štátoch týkajúcich sa začatia a vykonávania činností samostatne zárobkovo činných osôb na základe článku 53 ods. 1. Podľa článku 62 ZFEÚ sa tento právny základ použije aj pre otázky týkajúce sa slobody poskytovať služby, ako sa stanovuje v článkoch 56 až 61 ZFEÚ.
                  
               
                     (7)
                  
                  
                     Podľa článku 114 ZFEÚ možno právne akty Únie na účely vykonávania zmlúv prijať v záujme aproximácie ustanovení zákonov, iných právnych predpisov a správnych opatrení členských štátov, ktoré smerujú k vytváraniu a fungovaniu vnútorného trhu.
                  
               
                     (8)
                  
                  
                     Vzhľadom na článok 53 ods. 1 a články 62 a 114 ZFEÚ žiadna zo súčastí navrhovanej iniciatívy zjavne nie je mimo rámca právomocí Komisie predložiť návrh právneho aktu Únie na účely vykonávania zmlúv v súlade s článkom 6 ods. 3 písm. c) nariadenia (EÚ) 2019/788.
                  
               
                     (9)
                  
                  
                     V súlade s článkom 5 ods. 1 až 3 uvedeného nariadenia bola vytvorená skupina organizátorov a boli určené kontaktné osoby a v súlade s článkom 5 ods. 7 bol zriadený právny subjekt osobitne na účely riadenia tejto iniciatívy.
                  
               
                     (10)
                  
                  
                     Navrhovaná iniciatíva nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie uvedenými v článku 2 ZEÚ a právami zakotvenými v Charte základných práv Európskej únie.
                  
               
                     (11)
                  
                  
                     Navrhovaná iniciatíva s názvom „Sloboda zdieľania“ by sa preto mala zaregistrovať,
                  
               PRIJALA TOTO ROZHODNUTIE:
         
            Článok 1
            Navrhovaná európska iniciatíva občanov s názvom „Sloboda zdieľania“ sa týmto registruje.
         
         
            Článok 2
            Toto rozhodnutie je určené skupine organizátorov iniciatívy občanov s názvom „Sloboda zdieľania“, ktorú zastupujú pán Marco CIURCINA a pán Roberto GALTIERI, konajúci zároveň ako kontaktné osoby.
         
         
            V Bruseli 15. mája 2020
            
               
                  Za Komisiu
               
               Věra JOUROVÁ
               
                  podpredsedníčka
               
            
         
         
            (1)  Ú. v. EÚ L 130, 17.5.2019, s. 55.
         
         
            (2)  Smernica Európskeho parlamentu a Rady (EÚ) 2019/790 zo 17. apríla 2019 o autorskom práve a právach súvisiacich s autorským právom na digitálnom jednotnom trhu a o zmene smerníc 96/9/ES a 2001/29/ES (Ú. v. EÚ L 130, 17.5.2019, p. 92.).